02005D0779 — ET — 19.10.2017 — 005.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 8. november 2005, mis käsitleb loomade tervisekaitsemeetmeid sigade vesikulaarhaiguse vastu Itaalias (teatavaks tehtud numbri K(2005) 4273 all) (EMPs kohaldatav tekst) (2005/779/EÜ) (ELT L 293 9.11.2005, lk 28)

Muudetud:









▼B

KOMISJONI OTSUS,

8. november 2005,

mis käsitleb loomade tervisekaitsemeetmeid sigade vesikulaarhaiguse vastu Itaalias

(teatavaks tehtud numbri K(2005) 4273 all)

(EMPs kohaldatav tekst)

(2005/779/EÜ)







I PEATÜKK

SISU, REGULEERIMISALA JA MÕISTED

Artikkel 1

Sisu ja reguleerimisala

Kõnealuses otsuses sätestatakse seoses sigade vesikulaarhaigusega loomade tervishoiueeskirjad Itaalia piirkondadele, mis on sigade vesikulaarhaigusest vabaks tunnistatud, ja piirkondadele, mida ei ole kõnealusest haigusest vabaks tunnistatud.

Artikkel 2

Mõisted

Käesolevas otsuses kasutatakse järgmisi mõisteid:

1. kehtivad direktiivi 92/119/EMÜ mõisted;

2. sigade kogumiskeskus – kaupleja ettevõte, kuhu sigu regulaarselt 30 päeva jooksul pärast nende soetamist sisse tuuakse ja kust neid välja viiakse.







II PEATÜKK

▼M2

ITAALIA MAAKONDADE, PROVINTSIDE JA ETTEVÕTETE SIGADE VESIKULAARHAIGUSEST VABAKS TUNNISTAMINE

▼B

Artikkel 3

Piirkondade vabaks tunnistamine

1. I lisas loetletud Itaalia piirkonnad on sigade vesikulaarhaigusest vabaks tunnistatud.

2. II lisas loetletud Itaalia piirkondi ei ole sigade vesikulaarhaigusest vabaks tunnistatud.

▼M2

Artikkel 3a

Haigusevabaks tunnistatud piirkonnas asuvate provintside haigusevaba staatuse peatamine

1. Itaalia tagab, et kui sigade vesikulaarhaiguse puhanguid esineb sigade vesikulaarhaigusest vabaks tunnistatud piirkonnas asuvas provintsis, siis peatatakse kõnesoleva provintsi sigade vesikulaarhaigusevaba staatus viivitamata, kui ei ole selgelt kindlaks tehtud, et nakkuse päritoluks on teisene puhang ning haiguspuhangu epidemioloogilise uurimise, mis viiakse läbi vastavalt direktiivi 92/119/EMÜ artiklile 8, tulemus osutab, et kõnealuse haiguse leviku oht on minimaalne.

2. Artiklites 7, 8 ja 9 ette nähtud meetmed kehtivad lõikes 1 viidatud provintside kohta.

3. Itaalia võib lõikes 1 viidatud provintsi uuesti sigade vesikulaarhaigusest vabaks tunnistada, kui järgmised tingimused on täidetud:

a) kõikides provintsi ettevõtetes on seroloogiliste testide jaoks võetud kahel korral intervalliga 28–40 päeva proove selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga, ja tulemused on olnud negatiivsed;

b) vastavalt direktiivi 92/119/EMÜ II lisa punkti 7 alapunktidele 3 ja 4 ning punkti 8 alapunktile 3b ei kohaldata enam meetmeid ohustatud tsoonis ja järelevalvetsoonis, mis loodi sigade vesikulaarhaiguse puhangu kolde ümber kõnealustes provintsides;

c) seoses sigade vesikulaarhaiguse puhangute esinemisega direktiivi 92/119/EMÜ artikli 8 kohaselt läbi viidud epidemioloogilise uurimise tulemused ei osuta riskile, et kõnealune haigus võiks levida.

4. Itaalia edastab viivitamatult komisjonile ja teistele liikmesriikidele kõik meetmed, mida võetakse lõigete 1, 2 ja 3 alusel, ja avaldab kõnealused meetmed. Lõikes 1 viidatud peatamisperiood ei ole pikem kui kuus kuud.

▼B

Artikkel 4

Ettevõtete vabaks tunnistamine

1. Itaalia tagab, et järgitakse lõikeid 2–6.

2. Sigade vesikulaarhaigusest vabaks tunnistatud piirkondades tunnistatakse seakasvatusettevõte kõnealusest haigusest vabaks juhul, kui:

a) seroloogiliste testide jaoks on võetud kahel korral intervalliga 28–40 päeva proove aretussigade selliselt hulgalt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga, ja tulemused on olnud negatiivsed ning

b) kui sigade vesikulaarhaigusest vabaks tunnistatud piirkondades asuvates ettevõtetes ei peeta aretussigu, on kõik sellistesse ettevõtetesse viidavad sead pärit kõnealusest haigusest vabaks tunnistatud ettevõtetest.

3. Piirkondades, mida ei ole sigade vesikulaarhaigusest vabaks tunnistatud, tunnistatakse seakasvatusettevõte kõnealusest haigusest vabaks juhul, kui seroloogiliste testide jaoks on võetud kahel korral intervalliga 28–40 päeva proove sigade selliselt hulgalt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga, ja tulemused on olnud negatiivsed.

4. Sigade vesikulaarhaigusest vabaks tunnistatud seakasvatusettevõte säilitab kõnealuse staatuse juhul, kui:

a) proovide võtmine ja kontrollimine on läbi viidud vastavalt artikli 5 lõikele 1 ja artiklile 6 ning tulemused on negatiivsed ja

b) sellisesse ettevõttesse toodud sead on pärit sigade vesikulaarhaigusest vabaks tunnistatud ettevõtetest.

5. Sigade vesikulaarhaigusest vaba ettevõtte staatus:

a) peatatakse, kui ettevõttes avastatakse seropositiivne juhtum, mida kinnitavad täiendavad uuringud, kuni kõnealune siga on ametliku järelevalve all tapetud, või

b) tühistatakse, kui avastatakse kaks või rohkem seropositiivset juhtumit.

6. Seakasvatusettevõte tunnistatakse uuesti sigade vesikulaarhaigusest vabaks, kui on tehtud vastavalt lõike 2 või 3 kohane proovide võtmine ja kontroll ning tulemused on negatiivsed.







III PEATÜKK

JÄRELEVALVE

Artikkel 5

Järelevalve sigade vesikulaarhaigusest vabaks tunnistatud piirkondades

1. Itaalia tagab, et proovide võtmine ja kontroll sigade vesikulaarhaiguse avastamiseks kõnealusest haigusest vabaks tunnistatud piirkondades viiakse läbi vastavalt lõigetele 2 ja 3.

▼M1

2. Aretussigu pidavates ettevõtetes võetakse seroloogiliste testide jaoks proove 12 juhuslikult valitud aretussealt või kõigilt aretussigadelt, kui majandis peetakse vähem kui 12 aretussiga, tehes seda järgmiste intervallidega:

▼B

a) kord aastas, kui ettevõttes kasvatatakse põhiliselt tapasigu;

b) muudel juhtudel kaks korda aastas.

▼M2

3. Sigade kogumiskeskustes kogutakse kord kuus

a) proove seroloogiliste testide jaoks selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga;

b) väljaheiteproove viroloogiliste testide jaoks igast sulust, kus sigu peetakse või on peetud.

▼M1

Artikkel 6

Järelevalve piirkondades, mida ei ole sigade vesikulaarhaigusest vabaks tunnistatud

1. Itaalia tagab, et proovide võtmine ja kontroll sigade vesikulaarhaiguse avastamiseks piirkondades, mida ei ole kõnealusest haigusest vabaks tunnistatud, viiakse läbi vastavalt lõigetele 2, 3 ja 4.

2. Sigade vesikulaarhaigusest vabaks tunnistatud ettevõtetes, kus peetakse aretussigu, ja sigade kogumiskeskustes kehtivad artikli 5 lõike 2 sätted.

3. Sigade vesikulaarhaigusest vabaks tunnistatud ettevõtetes, kus aretussigu ei peeta, võetakse seroloogiliste testide jaoks kaks korda aastas proove 12 juhuslikult valitud sealt või kõigilt sigadelt, kui ettevõttes peetakse vähem kui 12 siga.

▼M2

4. Sigade kogumiskeskustes kogutakse kord kuus

a) proove seroloogiliste testide jaoks selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga;

b) väljaheiteproove viroloogiliste testide jaoks igast sulust, kus sigu peetakse või on peetud.

▼B







IV PEATÜKK

ELUSSIGADE LIIKUMINE ITAALIA PIIRES JA TEISTESSE LIIKMESRIIKIDESSE







I JAGU

Liikumine itaalia piires

Artikkel 7

Meetmed elussigade liikumise kohta Itaalia piires

▼M1

1. Itaalia tagab, et elussigade liikumiseks Itaalia piires järgitakse lõikeid 3 ja 4.

▼M1 —————

▼M1

3. Sigade väljaviimine ettevõtetest, mida ei ole sigade vesikulaarhaigusest vabaks tunnistatud, on keelatud ettevõtte kõnealusest haigusest vabaks tunnistamiseni.

4. Keelatud on viia sigu, kes pärinevad piirkondadest, mida ei ole sigade vesikulaarhaigusest vabaks tunnistatud, teistesse piirkondadesse.

▼B

Artikkel 8

Erandid ja tingimused

Artikli 7 lõike 4 erandina võib Itaalia valitsus lubada sigade liikumist ettevõtetest piirkondades, mida pole sigade vesikulaarhaigusest vabaks tunnistatud, teistesse Itaalia piirkondadesse tingimusel, et:

a) päritoluettevõte on olnud sigade vesikulaarhaigusest vabaks tunnistatud vähemalt kahel järjestikusel aastal;

b) 60 päeva enne liikumist ei ole päritoluettevõte asunud sigade vesikulaarhaiguse puhangu järgses ohustatud või järelevalvetsoonis;

c) päritoluettevõttesse ei toodud sigade vesikulaarhaiguse kahtlusega ettevõtetest sigu 12 kuu jooksul enne liikumist;

d) päritoluettevõtte sigadelt võetakse proove 20 kuni 30 päeva enne liikumist ning seroloogiliste testide jaoks võetakse proove selliselt hulgalt sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga;

▼M1

e) proovide võtmine ja seroloogilised testid viiakse läbi järgmiselt:

i) sihtettevõtte sigadelt võetakse proove vähemalt 28 päeva pärast liikumist ning seroloogiliste testide jaoks võetakse proove selliselt hulgalt sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga. Nimetatud proovide võtmine peab toimuma sigadelt, kes on viidud sihtettevõttesse ning sigu ei tohi sihtettevõttest enne testimist ja negatiivsete tulemuste saamist välja viia;

ii) tapamajja viidavatelt sigadelt võetakse proove 10 päeva jooksul enne liikumist ning seroloogiliste testide jaoks võetakse proove selliselt hulgalt sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga. Neid sigu ei tohi päritoluettevõttest enne testimist ja negatiivsete tulemuste saamist välja viia;

▼B

f) loomi transporditakse pitseeritud veovahendites ametivõimude järelevalve all;

g) sigade liikumisest antakse sihtettevõtte eest vastutavale kohalikule veterinaarasutusele teada vähemalt 48 tundi varem;

h) sigade transportimiseks kasutatavaid veovahendeid puhastatakse ja desinfitseeritakse ametliku järelevalve all enne ja pärast transportimist.







II JAGU

Ühendusesisene liikumine

Artikkel 9

Elussigade saatmine Itaaliast teistesse liikmesriikidesse

1. Itaalia tagab, et järgitakse lõikeid 2 ja 3.

2. Piirkondadest, mida ei ole sigade vesikulaarhaigusest vabaks tunnistatud, on keelatud sigu teistesse liikmesriikidesse saata.

3. Sigade vesikulaarhaigusest vabaks tunnistatud piirkondadest teistesse liikmesriikidesse saadetud sead pärinevad kõnealusest haigusest vabaks tunnistatud ettevõtetest.

Artikkel 10

Sertifitseerimisega seotud kohustus

Itaalia tagab, et direktiivi 64/432/EMÜ artikli 5 lõikele 1 vastavad veterinaarsertifikaadid, mis on käesoleva otsuse artikli 8 lõike 2 kohaselt Itaaliast teistesse liikmesriikidesse saadetavate sigadega kaasas, on sõnastatud järgmiselt:

“Komisjoni otsuse 2005/779/EÜ (mis käsitleb loomade tervisekaitsemeetmeid sigade vesikulaarhaiguse vastu Itaalias) kohased loomad”

.







V PEATÜKK

TEATAMISKOHUSTUS

Artikkel 11

Teabe edastamine liikmesriikidele ja komisjonile

Itaalia valitsus edastab kogu asjakohase teabe kõnealuse otsuse kohaldamise kohta iga kuue kuu tagant komisjonile ja liikmesriikidele toiduahela ja loomatervishoiu alalise komitee kaudu.







VI PEATÜKK

LÕPPSÄTTED

Artikkel 12

Adresseerimine

Käesolev otsus on adresseeritud liikmesriikidele.









I LISA

Itaalia piirkonnad, mis on sigade vesikulaarhaigusest vabaks tunnistatud

Piirkonnad:

▼M4

— Abruzzo

▼B

— Basilicata,

▼M5

— Campania,

▼B

— Emilia-Romagna,

— Friuli-Venezia Giulia,

— Lazio,

— Liguuria,

— Lombardia,

— Marche,

— Molise,

— Piemonte,

— Apuulia,

— Sardiinia,

▼M3

— Sitsiilia,

▼B

— Toscana,

— Trentino-Alto Adige,

— Umbria,

— Valle d'Aosta,

— Veneto.









II LISA

Itaalia piirkonnad, mida ei ole sigade vesikulaarhaigusest vabaks tunnistatud

Piirkonnad:

▼M4 —————

▼M5 —————

▼B

— Calabria.

▼M3 —————